﻿ জ্যাকুলিনের যোগব্যায়ামের ছবি ভাইরাল - বিনোদন - Premier News Syndicate Limited (PNS)
২১ নভেম্বর ২০১৭, ৪:১৭ বিকাল
পিএনএস ডেস্ক : জন্ম বাহরাইনে, মিস ইউনিভার্স হয়েছেন শ্রীলঙ্কা থেকে।পড়া-লেখা অস্ট্রেলিয়ার সিডনিতে।
আর অভিনয় করছেন বলিউডে।কিন্তু যোগ ব্যায়ামে কেরামতি দেখিয়ে প্রায়শই তাক লাগিয়ে দিতে ওস্তাদ জ্যাকুলিন।
সম্প্রতি ‘এ জেন্টলম্যান’ ছবিতে ‘চন্দ্রলেখা’ গানে জ্যাকুলিনের পোল ডান্সও বিপুল জনপ্রিয়তা কুড়িয়েছে দর্শকদের। আর এবার নিজের ফিটনেসের প্রমাণ দিয়ে চমকে দিলেন জ্যাকুলিন।
সম্প্রতি ইন্সটাগ্রামে জিম সেশনের একটি ছবি পোস্ট করেছেন নায়িকা। ছবির ক্যাপশনে লিখেছেন “Yogini with @lanaroxy”। কে এই লানারক্সো? ইনিই জ্যাকুলিনের পোল নাচের শিক্ষিকা রকসোলানা চুবেনঙ্কো। সেই ছবিতেই দেখা যাচ্ছে ছাই রঙা জিম আউটফিটে শরীরচর্চায় ব্যস্ত জ্যাকুলিন। একটি পোলের উপর ‘যোগিনী’ পোজ দিয়ে ছবিটি তুলেছেন তিনি।
পোস্ট হওয়ার সঙ্গে সঙ্গেই জ্যাকুলিনের এই নতুন অবতার দারুণ পছন্দ হয় ফ্যানদের।ভাইরাল হয়ে গেছে সামাজিক যোগাযোগ মাধ্যমে। লাইক ছাড়িয়ে গেছে সাড়ে আট লক্ষেরও বেশি।